AP เปิดกำไรไตรมาส 1/62 ทะลุพันลบ. โต 24% รับรายได้-ส่วนแบ่งบ.ร่วมค้าเพิ่ม
AP เปิดตัวเลขกำไรไตรมาส 1/62 ทะลุพันลบ. โต 24% รับรายได้-ส่วนแบ่งบ.ร่วมค้าเพิ่ม
AP เปิดตัวเลขกำไรไตรมาส 1/62 ทะลุพันลบ. โต 24% จากปีก่อนกำไร 866.78 ล้านบาท รับรายได้-ส่วนแบ่งบ.ร่วมค้าเพิ่ม
14 พ.ค. 2562

บริษัท เอพี (ไทยแลนด์) จำกัด (มหาชน) หรือ AP รายงานผลการดำเนินงานไตรมาส 1/62 (รวมบริษัทย่อย) สิ้นสุดวันที่ 31 มี.ค.2562 ดังนี้

ทั้งนี้ผลการดำเนินงานในไตรมาสดังกล่าวกำไรเพิ่มขึ้น เนื่องจากบริษัทมีรายได้ขายอสังหาริมทรัพย์จำนวน 7,503 ล้านบาท เพิ่มขึ้นร้อยละ 42.4 จากปีก่อน โดยเป็นรายได้จากคอนมิเนียม (ไม่รวมโครงการร่วมทุน) อยู่ที่ 1,517 ล้านบาท เพิ่มขึ้นร้อยละ 14.8 จากปีก่อน ซึ่งโครงการ Vittorio ยังเป็นสัดส่วนของรายได้หลักจากคอนโดมิเนียม 551 ล้านบาท ตามด้วยโครงการ Aspire เอราวัณ เฟส 1 จำนวน 277 ล้านบาท โดย ณ สิ้นไตรมาส 1 โครงการทั้งสองมียอดโอนกรรมสิทธิ์แล้วร้อยละ 77.3 และร้อยละ 69.4 ตามลำดับ
รวมทั้งโครงการแนวราบสร้างรายได้สูงสุดอีกครั้งที่ 5,985 ล้านบาท เพิ่มขึ้นร้อยละ 51.7 จากปีก่อน ในไตรมาสนี้มีโครงการที่เริ่มต้นโอนกรรมสิทธิ์ทั้งสิ้น 12 โครงการ โดย 9 โครงการเป็นโครงการที่เปิดตัวครึ่งหลังปี 2561 และอีก 3 โครงการเป็นโครงการที่เปิดตัวในไตรมาส 1/62
อีกทั้งยังมีการโอนกรรมสิทธิ์โครงการร่วมทุน โดยมีรายได้ 2,239 ล้านบาท เพิ่มขึ้นร้อยละ 25.5 จากปีก่อน ซึ่งมีส่วนแบ่งกำไรจากเงินลงทุนในการร่วมค้า จำนวน 293 ล้านบาท เพิ่มขึ้นร้อยละ 95.3 จากปีก่อน เป็นผลมาจากการโอนอย่างต่อเนื่องของโครงการ “Life อโศก” และ “Rhythm เอกมัย” โดย ณ สิ้นไตรมาส 1 โครงการทั้งสองโอนกรรมสิทธิ์ไปแล้วร้อยละ 91.2 และ 68.1 ตามลำดับ